Lolland-Falsters Stifts-Tidende, 1847-01-13
Jndenlandske Efterretninger. Jydske Stænder. Ved Afstemningen i Sagen angaaende almindelig Værnepligt blev Resultatet Hovedpuncterne følgende: Eenstemmig, med 52 Stemmer, antoges Comiteens 6 første Jndstillinger: 1) At det maatte behage Hs. Majestæt at lade anstille Undersøgelse, om Statens Forsvarskræfter i det Hele, derunder indbefattet saavel Armeen som Fæstningerne, ere i saadan Tilstand, at de kunne antages at afgive et tilstrækkeligt Rigsværn, at Resultatet af disse Undersøgelser derefter maatte blive Stænderne forelagt, saa at de derved kunne bedømme, hvorvidt de Bekostninger, som maatte udfordres, staae i Forhold til det specielle Gode, som skal tilveiebringes, som til Statens Ressoureer og Fornødenheder i det Hele. 2) At de militaire Straffe= og Disciplinair Love, saavel for Land som Søetaten, maatte forelægges Stænderne inden almindelig Værnepligt træder i Kraft. 3) At det maatte komme under Overveielse, hvorvidt den hele militaire Retspleie kunde modtage en til nærværende Tidsforhold svarende Forandring. 4) At det maa blive undersøgt, hvorledes med Jndqvarteringsbyrden for Fremtiden skal forholdes. 5) At Casernerne indrettes saaledes, at hver Mand erholder sit Sengested. 6) At saafrem ikke alle Værnepligtige kunne caserneres, som er det ønskeligste, Qvartererne, som i Byerne afgives til Værnepligtige, blive af saadan Beskaffenhed, som maa ansees passende til de nye Forhold." 7) Amendement af Kjøbmand Ree: "At det, saavidt muligt, tilstedes den Værnepligtige at vælge Garnisonssted, eller at der dog, ved Bestemmelsen af hans Garnisonssted, tages Hensyn til, at han, i saa kort Afstand som muligt, fjernes fra sin Hjemstavn, forkastet med 30 Stemmer mod 22 8) Comiteens Bemærkning i Præmisserne til den almindelige Deel af dens Betænkning: "At de Værnepligtige i Kjøbstæderne fortrinsviis erholde Ret til at recrutere Liniebataillonerne i den Provinds, hvor de have deres Hjem, antaget med 36 Stemmer mod 16. - Comiteens Bemærkning i Præmisserne til den almindelige Deel af dens Betænkning: "At det tillades de Værnepligtige, som erklære at ville stille for sig efter endt Exerceerskole, at fritages for denne Skole, naar de aflægge Prøve paa, at de, forinden Skolen skal tiltrædes, have erhvervet den samme Færdighed, som forlanges af Recruten ved Afgangen fra Exerceerskolen, antaget med 46 Stemmer mod 6. - 10) Comiteens Minoritets (Schyttes) 1ste Jndstilling: "At det i Præmisserne til Forsamlingens Betænkning udtales, at Udkastets Bestemmelser kun betragtes som en Overgang til almindelig Væbning, forkastet med 33 Stemmer mod 19. - 11) Amendement af Justitsraad Fleischer, til at optages i Præmisserne til Forsamlingens Betænkning: "At det maa blive taget under Overveielse, hvorledes større Dannelse, Anlæg og Evner i Forbindelse med Flid, samt en derved hurtigere erhvervet Duelighed, kunde gjøre sig gjældende ved at bevirke en større eller mindre Forkortelse i den forde Frivillige, ligesom og i den for de øvrige Værnepligtige bestemte Tid for at gjennemgaae Exerceerskolen og Garnisonstjenesten, antaget med 33 Stemmer mod 19.12) Amendement af Kjøbmand Ree: "At der tilstedes dent, som komme for endeel indøvede til Tjenesten og herpaa aflægge tilfredsstillende Prøve, Fritagelse for eller lempeligere Deeltagelse i Vagttjenesten og andre lignende garnisonelle Tjenestebyrder, forkastet med 27 Stemmer imod 25. 13) Comiteens Minoritets (Schyttes) 2den Jndstilling: "At de fra Kjøbstæderne indkomne Petitioner indsendes tilligemed Forsamlingens Betænkning, forkastet med 37 Stemmer mod 15. – 14) Comiteens Minotets (Schyttes) 3die Jndstilling: "At det tages under Overveielse, hvilke Modificationer af den Maade, hvorpaa den fornødne militaire Uddannelse herefter skal erhverves, der med retfærdigt Hensyn til, at Byrden ikke bliver uforholdsmæssigen tungere for den Ene end den Anden, kunne indrømmes de for Værnepligt hidtil Fritagne, navnlig efter de særegne for Kjøbstæderne stedsindende Forhold, Alt under Forudsætning af, at den fornødne Vaabendygtighed ligefuldt opnaaes, forkastet med 34 Stemmer mod 18. – Jalt fandt 112 Afstemninger Sted. Da den sidste, Oliemøller Schyttes, Jndstilling: "At nærværende Udkast fraraades, sattes under Afstemning, hvilken, efter Kammerraad Grønbeks Forlangende, skete med Kugler, blev den forkastet med 34 Stemmer mod 18.